13.1.2023.
LV
Eiropas Savienības Oficiālais Vēstnesis
L 12/15
ievērojami (25).
Komisija arī apstiprināja, ka TAI pasākumiem attiecībā uz tēraudu bija līdzīga ietekme, kad tos noteica trešās valstis.
Komisija apstiprināja, ka 26 izvērtēto gadījumu izlasē (26) importa samazinājums bija vidēji 73 % un ka arī ietekmētie apjomi bija būtiski (27).
Tāpēc līdz ar to, ka trešās valstis noteica TAI pasākumus, samazinājās eksporta apjoms uz šīm valstīm, kas vismaz daļēji tika novirzīts uz Savienības tirgu.
(20)
Turklāt vēl viens datu kopums, kas parāda skaidru saikni starp pieaugošo tirdzniecības aizsardzības pasākumu skaitu trešās valstīs un importa apjoma pieaugumu Savienības tirgū, ir pretējas tendences attiecībā uz galveno tērauda eksportētājvalstu eksportu uz Savienību, kā paskaidrots 3. apsvērumā (28).
Ņemot vērā trešo valstu noteikto tirdzniecības aizsardzības pasākumu lielo apjomu un to ietekmi uz importa apjomu valstīs, kuras nosaka pasākumu (kā sīkāk izklāstīts 18. un 19. apsvērumā), šī tendence apstiprina, ka to spēja eksportēt uz trešām valstīm tika ievērojami ierobežota.
Tāpēc tās centās šos papildu apjomus (kurus ietekmēja arī jaudas pārpalikums) realizēt pievilcīgajā Savienības tirgū, kur tā rezultātā tajā pašā laikposmā bija vērojams pastāvīgs importa apjoma pieaugums, kura temps ievērojami pārsniedza patēriņa attīstību.
(21)
Šīs tendences ir attēlotas tālāk redzamajā diagrammā (29).
(25) Šie pasākumi ietekmēja aptuveni 15 miljonus tonnu kopējā importa, no kuriem tikai nedaudz vairāk par 2 miljoniem tonnu turpināja ienākt tirgū pēc pasākumu ieviešanas.
Sīkāku informāciju sk. piezīmēs, 2. tabula.
(26) Sk.
lietas materiāliem pievienotā 2022. gada 30. novembra paziņojuma 3. tabulu.
(27) Lai noteiktu TAI pasākumu, apjomiem, uz kuriem attiecas katra izmeklēšana, jābūt lielākiem par de minimis.
Turklāt tērauds parasti tiek tirgots diezgan lielos apjomos, kā redzams piemēros no ES TAI prakses un izlasē iekļautajiem gadījumiem, kad TAI pasākumi tika veikti citās trešās valstīs.
(28) Izmeklēšanas laikposmā šo valstu importa apjoms Savienībā bija aptuveni 75 % no kopējā importa apjoma.
(29) Avots: attiecībā uz importu Savienībā – Eurostat; attiecībā uz TAI pasākumiem – PTO, Integrētais tirdzniecības izlūkdatu portāls (I-TIP).